29/05/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 11 de maio de 2018 pola que se concede a autorización administrativa previa e de construcción e se denega a declaración de utilidade pública, en concreto, dunha instalación eléctrica en Coristanco (IN407A 2016/1230-1)

Resolución do 11 de maio de 2018, da Xefatura Territorial da Coruña, pola que se concede a autorización administrativa previa e de construcción e se denega a declaración de utilidade pública, en concreto, dunha instalación de distribución eléctrica no concello de Coristanco (expediente IN407A 2016/1230-1) Expediente: IN407A 2016/1230-1 Promotor: Unión Fenosa Distribución, S. A. Instalación: recuamento LMT CBA-807 Agualada. Concello: Coristanco. FEITOS 1. O 8 de xuño de 2016 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2. Características técnicas: – LMTS a 20 kV, de 80 m (actuación n.º 1), condutor tipo RHZ1-2OL 12/20 kV 1x240 mm 2 Al, con orixe no paso A/S a realizar no apoio n.º 62-31 existente da LMTA CBA-807 e final nos empalmes en punto de acceso en calzada na LMTS CBA-807 que alimenta ao CT Agualada III (15CFTK - Expte.: 181/06). – LMTS a 20 kV, de 543 m (actuación n.º 2), condutor tipo RHZ1-2OL 12/20 kV 1x240 mm 2 Al, con orixe no cela de liña de reserva do CT Agualada III e final o paso A/S a realizar no apoio n.º 62-34-1 da LMTA CBA-807. – LMTA a 20 kV, de 231 m, condutor tipo LA-56 Al, con orixe no apoio n.º 62-29 existente da LMTA CBA-807 e final no apoio n.º 62-31 proxectado. – LMTA a 20 kV, de 90 m, condutor tipo LA-56 Al, con orixe no apoio n.º 62-34-1 proxectado na LMTA CBA-807 e final no apoio n.º 62-34 proxectado. – CTC prefabricado, cunha potencia de 250 kVA, relación de transformación de 20.000/400-230 V e configuración 2L+1P.3. O proxecto someteuse ó trámite de información pública mediante resolución publicada nos seguintes medios: – Resolución información pública: 17 de outubro de 2016. – DOG: 9 de decembro de 2016. – BOP: 11 de novembro de 2016. – Xornal “La Voz de Galicia”: 5 de decembro de 2016. – Taboleiro de anuncios do concello: Segundo certificado municipal do 31 de xaneiro de 2018. Ó mesmo tempo realizáronse notificacións individuais ós titulares que figuran na relación de bens e dereitos afectados. Mediante anuncio publicado no BOE do 16 de febreiro de 2017, notificouse ós interesados descoñecidos de conformidad eco disposto no artigo 44 da Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). 4. Durante o período no que se someteu ó trámite de información pública non foron presentadas alegacións.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). – Lei 40/2015, do 1 de outubro, de réxime xurídico do sector público (BOE núm.236, do 02/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 01/02/2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232, do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, apreciouse a constitución da servidume indicada no artigo 58 a) da Lei 24/2013, do 26 de decembro, do sector eléctrico nas fincas afectadas pola expropiación. Concretamente a localización das áreas de afección propostas para instalar os novos apoios nas fincas 2 (apoio 62-34) e 3 (apoio 62-34-1) incumpriría o disposto no artigo 161.1 do R. D. 1955/2000, do 1 de decembro, respecto das limitacións á servidume sobre xardíns e hortas anexas a vivendas que xa existan no momento de iniciarse o expediente de solicitude de declaración de utilidade pública.3. No expediente consta un informe dos servizos técnicos desta Xefatura Territorial, favorable á autorización administrativa previa e de construción e desfavorable respecto da declaración de utilidade pública, en concreto. De acordo con todo o indicado, RESOLVO: 1. Conceder a autorización administrativa previa e a autorización administrativa de construcción e non conceder a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación:  As declaracións de conformidade relativas ó material ou equipo e as certificacións ou homologacións, se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 11 de maio de 2018. Isidoro Martínez Arca Xefe territorial da Coruña